
A LA LETTRE D E 


MONSIEVR LE PRINCE: 
ENVOYEE À MESSIEVRS DV 
Parlement de Bordeaux. 


À PARIS, © 
Chez IsAN DE BORDEAVLX, & 
Izan MitorT,tenantieur bou- 
 ticque au Palais, 1614. 

La Refponfe a la letire de à Monfieur le 


Prince ,enaoyeea Meffieurs de 
Parlemenr de Bordeaux. 


, ONSEIGNEVR, 


la Vous auez iufte 
3 fubie de craindre 
* que non cefte com- 
fi pagnie, maistoute 
& la France, feift vn 
mautais tugement 
de voftre abfence de la Cour & &e tous 
les autres Princes & Seigneurs, lefquels 
fe font engagez à voftre retraite , car 
nous vous. fupplions tres-humblement 
de croire que pérfonne ,quoy que fort. 
affetiüné à voitre feruice, ne peur louer 
ny approuuer le procedé dont vous aués 


vie, pour reprefenter au Roy vos plain 


tes & mefcontentemens,& quand ils fe- 
roient les plus iufkes & confiderables du 

monde, voftre eflongnement leurofte 
eefte qualité, & les fait tenir pour pre- 
texte & couleur , feruant de mauuais 
defleing. Vous ne pouuez doubter de 
Yaffetion que cefte compagnie porte à 
voftre feruice: La qualité que vouste- 
nez en ceft eftat nous en doibt rendre de 
tres-affeurez tefmoignage, ayant touf- 
ours eu vn deffeing particulier de ce qui 
regarde l'honneur & le bien des Princes 
du Sang, mais comme elle ne doibtrien 
de plus cher au monde quele feruice de 
fa Maïefte, elle ne peut diffimuler, en- 
cores moins approuuer les actios & def- 
feins qui femblent contraire à fondit {er- 
uice, quoy qu'ils procedent de la part 
des Princes de fon fang: Au contraire 
elle doit employer l’authorité fouuerai- 
ne qu’il a pleu à fa Maiefté mettre entre 
les mains pour le faire obeir & recon- 
noiftre , finon par les voyes de la Tuftice, 
pour le moins par les voyes de remon- 
ftrances, Or MONSEIGNEVR, nous 
vous reprefentons donc l'honneur que 
cefte compagnie vous doibt, que toute 
aflociation & ligue qui fe traiéteentre 
les fubie@s du Roy, c'eft vncrime de 


$ nu 
Jeze Maiefté, quoy qu’elle porte furle 
front ce beau& fpecieux pretexte de Pv- 
tilité publicque & reformation del’E- 
flat: car fi vn fubiect fe veut plaindre à 
fon Roy; il fe doitrendre prez de Iuy, & 
y proceder par la voye de fes tres-hum- 
bles remonftrances. La propofition que 
vous nous faictes des Eftats generaux fe. 
roit fort louable fi vous y eufliez ainf 
procedé, d'autant que c’eft le remede le 
plus conuenable pour pourueoir aux de- 
{ordres qui furuiennent en vn Eftar. 
Mais le chemin que vous auez tenusé- 
ble fort contraire a cela quelque peine 
qu’ils prennent d’en leuer le foupçon, 8 
Ja furprinfe de Mezieres en voftre pre- 
fence,a l’inftant de vos plaintes adioufte 
fort à la mauuaife impreffion que l'on 
peut prendre de vosaétions, car vous ne 
deuez auétorifer de voitre prefence vne 
telle defobeiffance artificieufement def. 
guifee par Monfieur de Neuers qu'il a 
commife fous pretexte de la deffiance 
en laquelle il dit eftre entre celuy qui 
y éommandoit. Or pour examiner par- 
ticulierement vos plainétes , lefquelles 
vous auez voulu eftre vouës & confide+ 

| Fcès par nous, & mefines nousauez con- 
uie d’y ioindre les noftres : il nous fem- 
ble qu’elles réçoiuent diuerfes confide- 
rations , car les veués tendent à la refor- 
mation des defordres qui font delong 
temps en cet Eftat, 8 quiont pris leur 
naiflance dans les ouefres ciuilles depuis 
cinquante ans , defquelles vousne de- 
uez defirer que la memoire s’en rafrai- 
chifle dans les efprits de ceux qui ont 
fupporté le mal pour desraifons particu- 
lieres à voftre maifon , que vous fcauez 
trop mieux confiderer , pour le moins ce 
nous femble vn mauuais artifice pour 
vous acquerir creance & bien-veillance. 
parmy tous les defordres de ceft Eftar, 
l'on ne peut que loüer vofire intention 
d'en defirer la reformation, & tenir la 
mais que les refolutions qui en feront 
prifes {oyent mieux executees qu’elles 


n’ont efté apresles Eftats tenus partrois … 


diuerfes fois en ce Royaume : Maispeu 
de gens loüeront que vous ayez voulu. 
imputer ce defordre à la mauuaife con- 
duitte dela Royne depuis la minorité 
du Roy,& prendre ce fubieét& occafon 
de blafmer le souuernement des affaires 

publiques:ear fi elle n’a pourueu aux de: 
fordres(comme àla verite il eft difficile, 
& faut vn longtemps pour y pouruéoir:) 
_aufli faut-il reconnoiïffre la verité que le 
mal n’eft creuny augmenté en fon téps: 
Les autres plainétes contenus en voftre 
lettreregardent voftre intereft particu- 
lier ,& touchant le gouuernement pre- 
fent des affaires publiques , nous nous 
fommes aflez informez quel traidte- 
ment vous y auez receu de la Royne, 
& qu'elle part & congnoïffance elle 
vous a doriné des affaires du Roy, mais 
nous oferons-bien dire que la qualité 
que vous tenez en ce Royaume , de 
Premier Prince du Sang , la obligée 
de vousadmettre en tous fes confeils, & 
n'a peu donner la congnoiflance des af. 
faires a gens de moiridre condition pour 
vous en priuer, fans contreuenir aux loix 
ë& vfage de ce Royaume , il fuffroit 
pour exemple de cela de reprefenter ce 
qui fur pratiqué en la perfonne du Roy 
de Nauarre {pere du deffun& Roy que 
Dicnabfolue) pendantla minorité du 
Roy Charles, noufeftimons aufli aprés 
auoir veu lasefponce que la Royne fai 


4 voftre lertre laauelle il luy a pleu hous 
enuover, qu’elle s’eft fort dignement 
pertce en voftre endroit, ce qu'elle de- 
fire conrinuer a l’aduenir, mefmes y ade 
oufter pour vousdonner en cefte occa- 
fion toute forte de contantement. Vous 
faiétes particuliérement plainte de ce 
que le mariagé du Roy aéfté refolu fans 
Vous en communiquer ; duquel neau- 
moins la Royne affeure vous auoir par 
plufieurs fois parlé, & à feu Monfeur le 
Comte de Soiflons,& auoir efté affiftée 
fur ce fubie& de bon aduis, file mariage 
vous fembloit preiudicier à la France, il 
femble qu'il euft efte plus à propos de 
l'interrompre lors que les premiers ad- 
uis en furentiettez,& reprefenter fran- 
chement la confequence dudit mariage 
fans que l’on fi embarquaft fi auant que 
l'on a fai depuis, en forte que l’on ne 
fen peurdefdire fans offencer grande: 
ment le Roy d’Efpagne ; nous ne pous 
uôs celer que lesAlliancesque les Prins 
ges font enfemble ne foyent de tres 
grande confequence, & ne puiflent fai- 
re naiïftre des ialoufies parimy les Prin- 
cesvoifins , principatlement au fiecle 
ou nous 


eunous viuons, dans lequelles Princes 
Chreftiens ne font tous vnis fous vne 
mefmereligion : mais! Alliance quife 
traicte du cofté d'Angleterre peut re- 
foudre toutesdifficultez , pourueu qu’il 
_ plaife à Dieu que toutes chofes fucce- 
dent. Vous faites vne plainéte bien 
confiderable, & qui merite que la Roy- 
ne foit fuppliée d'y pouruoir à laduenit, 
que les grandes charges dela Cour, ny 
le Gouuernement des Prouinces & pla- 
ces ne foyent plus vendués, ains foyent 
baillees pour recompence aux gensde 
bien, & quiayent feruy le Roy aux oc- 
cafions de la guerre : car la recompence 
que lon fai a vn homme de merite eft 
eaufe que mil expofent leur vie pour ac- 
querir de la reputation , & fe rendre di- 
gne de recompence: au contraire quand 
les charges font departies à gens peu e- 
ftimez & mal conditionnez , cela def- 
courage & defefpere les gens de bien: 
Vous blafmez aufli la tres-orande libe- 
- ralité que lon fai® des finances du Roy, 
quin’eft à la verité de peu d'importan- 
ce, car par fucceflion de tempselles peu- 
uent tellement incommoder fa Maefté 

qui luy feroit cotrainét de recourir à des 

remedes qui le feroient rendre odieux 
à fon peuple , & qui piseft les plus gran- 

des defpenges ont efté employees, ainfi 

que nous auons appris par ladite lettre, 

pour gratifier ceux qui ne fe font conte- 
ausau debuoir de bons & fidels fubieéts: 
C’eft vn malheur auquel il faut pour- 
ucoir , qui s’eft introduit depuis cin- 

quante ans en ce Royaume , que pour 
auoir les charges & autres bien-faiéts 
du Roy il faut faire des menaces & pra 
tiques contre fon feruice, c’eft à la veri- 
te par la voye de la Juftice , & non par 
des gratificatios que lon arrefte le cours 
de la defobeyflance. Toutes ces plaine 
tes, quoy que iuftes en partie ne vous 
peuuent excufer de vous rendre aupres 

du Roy, le feruice que vous y deuez , fi 
le refpect de fadite maiefte qui vousdoit 

cftre graué dansle cœur , & dont vous 
deuez feruir d'exemple à tous fes fub- 
icéts , n’a ce pouuoir fur vous que de 
vous porter à ce deuoir, & vous retirer 
& departir de l’affociation qu’il femble 
que vous ayez faite & dreflee contre 
{on feruice , qui ne peut apporter que 


If : 
la ruyne & defolation de ceft Eftat, que 
voftreintereft particulier , que la part 
que vous & les voftres pouuez preten- 
dre en ce Royaume, vous force & cbli- 
ge à reprefenter deuant vos yeux le mal- 
heur dans lequel vous l’allez plonger,& 
Ja fignalee perte que vous ferez en fa 
defolation , & fi ny l’vneny l'autre de 
fes confiderations ne peut flechir voftre 
courage : Reprefentez vous comme däs 
vntableau, tous les malheurs & calami- 
tez qu'apportent les guerres ciuilles, 
dont la caufe feulle vous fera imputee, 
qu’elle malediétion tour le monde vous 
donnera , que pour voftre intereft partis 
culier if faïlle rompre la iouyflance d’vn 
filong repos. Prenez garde que quel< 
cun Rule de defefpoir s'imaginant que 
la fin de voftre vie feroit la fin de tous 
malheurs mefprife la fienne pour feren- 
dre maiftre de la voftre : ceft la fin ordi 
naire & larecopence des perturbateurs 
du repos d’vn Eftat que d’eftre enfeue- 
1y dans fes premieres ruines. Nous priôs 
Dieu qui deftourne de vous ce mauuais 
& funefte accident, comme defireux de 
voftre crandeur & conferuation, mais. 

. mous fe fupplions auffi de noftre cœur, & 
detoute noftre affection de vous infpi- 
rer dans le cœur vn faint defir d'hono- 
rer & feruir le Roy, & àluy la volonté. 
de vous aymer & cherir comme la prin- 
cipalle & plus confiderable perfonne 
qui foit dansfon Royaume. 

AR permiflion donnee de monfeur le 

D Lieutenant Ciuil , & monfieur le Procu- 
reur du Royàlcan de Bordeaux, &àlean 
Millot d'imprimer, védre, & diftribuer laRe- 

_ fponceàlalertre de monfieur le Prince , en- 
uoyee à Meflieurs du Parlement de Bordeaux, 
& deffences à tous Libraires, Imprimeurs , & 


autres de l’imprimerà peine de l'amende, & 


de confifcation des exemplaires. Fait le 28. de 
Mars 1614. ra : 
H. Ds Mresmes. 

